stanford-oval/wikipedia huggingface dataset:
Ferdinand Hiller
Työ säveltäjänä

Hiller jätti jälkeensä lukuisten kirjoitustensa ohella yli kaksisataa musiikkiteosta. Hän pitikin itseään ensisijaisesti säveltäjänä. Hän kuitenkin oli musiikin suhteen ajalleen konservatiivinen eikä siksi menestynyt. Huomattava osa Hillerin tuotannosta koostuu pianomusiikista. Eniten kiinnostusta herättivät soolopianolle sävelletyt Rhythmische Studien (op. 52) ja Ghazèles (op. 54). Soolopianoteosten ohella hän sävelsi piano-osuuden sisältänyttä kamarimusiikkia sekä teoksia pianolle ja orkesterille, kuten kolme konserttoa (opukset 5, 69 ja 170) ja Konzertstückin (op. 113).
Aiheesta muualla

IMSLP: Ferdinand Hiller: nuotteja
Franz Kutschera

Franz Kutschera
Franz Kutschera (22. helmikuuta 1904 Oberwaltersdorf, Itävalta – 1. helmikuuta 1944 Varsova, Puola) oli SS-kenraali (SS-Brigadeführer) ja Kärntenin alueen Gauleiter.
Hän toimi Varsovan SS- ja poliisijohtajana, jolloin Puolan kotiarmeija ja Puolan pakolaishallitus tuomitsivat hänet kuolemaan.
Kutschera oli laivapoikana vuosina 1918–1919 Itävalta-Unkarin laivastossa. Myöhemmin hänestä tuli puutarhuri. 1920-luvulla hän asui Tšekkoslovakiassa. Hän liittyi NSDAP:hen vuonna 1930 ja SS:ään seuraavana vuonna.
Vuodesta 1935 aina maaliskuuhun 1938 saakka Kutschera oli 90. Kärntenin SS-osaston jäsen, joka hänen kuolemansa jälkeen tunnettiin Kutscherana. Anschlussin aikana hän oli vähän aikaa (helmi-toukokuussa  1938) Kärntenin vara-Gauleiter ja Gauleiter vuosina 1940–1941. Hänestä tuli myös valtiopäivien jäsen ja vuonna 1939 kunniatuomari. 
Kutschera nimitettiin SS-kenraalimajuriksi vuonna 1940 ja 1942 poliisin kenraalimajuriksi. Hän keskittyi partisaanitoiminnan eli bandiittien, kuten saksalaiset heitä kutsuivat, kukistamiseen. Hänestä tuli SS- ja poliisijohtaja vuonna 1943 ensin Mogilevin alueelle ja myöhemmin syyskuussa 1943 Varsovan poliisijohtaja. Virassaan hän pysyi kuolemaansa asti 1. helmikuuta vuonna 1944.
Kutschera tuomittiin salaisessa Puolan pakolaishallituksen järjestämässä sotaoikeuden istunnossa kuolemaan. Syytteiden mukaan Kutschera oli syyllinen rikoksiin Puolan kansaa vastaan ja siviilien joukkomurhiin Varsovassa. Oikeuden päätös toteutettiin salaisella Puolan kotiarmeijan operaatioilla nimeltä Operaatio Kutschera. Puolalaiset kotiarmeijan sotilaat tappoivat hänet Varsovan SS-päämajan edessä helmikuussa 1944.
Eugen Fink

Eugen Fink (11. joulukuuta 1905 Konstanz – 25. heinäkuuta 1975 Freiburg im Breisgau) oli saksalainen filosofi.
Fink työskenteli Edmund Husserlin ja Martin Heideggerin kanssa ja kehitti fenomenologiaa. Kun kansallissosialistit kielsivät Husserlia toimimasta opettajana, myös Fink luopui virastaan ja toimi tämän avustajana. Husserlin kuoltua Fink toimitti hänen kirjoituksensa turvaan Belgiaan. Sodan jälkeen Fink habilitoi itsensä Freiburgin yliopistoon. Hän jäi eläkkeelle vuonna 1971 sairauden vuoksi.
Teoksia

Vom Wesen des Enthusiasmus (1947)
Oase des Glücks (1957)
Nachdenkliches zur ontologischen Frühgeschichte von Raum - Zeit -Bewegung (1957)
Alles und Nichts (1959)
Spiel als Weltsymbol (1960)
Nietzsches Philosophie (1960)
Metaphysik und Tod (1969)
Metaphysik der Erziehung im Weltverständnis von Plato und Aristoteles (1970)
Heraklit. Seminar mit Martin Heidegger (1970)
Erziehungswissenschaft und Lebenslehre (1970)
Sein und Mensch. Vom Wesen der ontologischen Erfahrung (1977)
Grundfragen der systematischen Pädagogik (1978)
Grundphänomene des menschlichen Daseins (1979)
Grundfragen der antiken Philosophie (1985)
Welt und Endlichkeit (1990)
Hegel (2006)
Heraklit - Seminar mit Martin Heidegger (1996)
Aiheesta muualla

Eugen-Fink-Archiv (Arkistoitu – Internet Archive) (saksaksi)
Espanjan ja Suomen suhteet

Suomi  Espanja
Espanjan ja Suomen suhteet alkoivat Espanjan tunnustettua Suomen itsenäisyyden 21. helmikuuta 1918. Diplomaattisuhteet solmittiin 16. elokuuta 1918. Suomen suurlähetystö sijaitsee Madridissa ja Espanjan suurlähetystö Helsingissä. Molemmat maat ovat Euroopan unionin, Naton sekä Taloudellisen yhteistyön ja kehityksen järjestön jäseniä.
Edeltävä historia

Ruotsin armeijassa suomalaiset taistelivat espanjalaisia vastaan Kolmikymmenvuotisessa sodassa.
Espanjan sisällissota

Espanjan sisällissodan aikana Suomi siirsi suurlähetystönsä Madridista Lissaboniin Portugaliin vuonna 1936 välttääkseen taistelut. Suomalaisia osallistui Kansainvälisten prikaatien sotatoimiin Espanjan toisen tasavallan puolella. Francisco Francon voiton jälkeen Suomi tunnusti Espanjan uuden hallinnon 31. maaliskuuta 1939.
Toinen maailmansota

Molemmat maat ylläpitivät diplomaattisuhteet toisen maailmansodan läpi, mutta suurlähettiläitä ei ollut nimitetty. Vuonna 1955 diplomaattisuhteet normalisoituivat vakituisten suurlähettiläiden nimityksen kera.
Korkean tason vierailut

Vuonna 1978 Presidentti Urho Kekkonen oli ensimmäinen suomalainen valtionpäämies joka teki virallisen vierailun Espanjassa. Heinäkuussa 1989 Juan Carlos I teki ensimmäisen ja ainoan vierailunsa Suomeen.
Euroopan unioni

Espanja liittyi Euroopan unioniin vuonna 1986. Suomi liittyi 1. tammikuuta 1995.
Turismi

Historiallisesti Espanja on ollut suomalaisille merkittävä matkailukohde satojen tuhansien suomalaisten matkustaessa sinne vuosittain.
Kauppasuhteet

Suomi vie Espanjaan paperia, pahvia, koneita ja kemianteollisuuden tuotteita. Espanja puolestaan tarjoaa liikennevälineita, rautaa, terästä, hedelmiä ja vihanneksia.
Formentera

Formentera
Formentera NASA:n satelliittikuvassa.
| --- | --- |
Sijainti:  07871 Formentera (d) Espanja
Saariryhmä:  Baleaarit
Korkein kohta:  la Talaiassa (d) (käännä suomeksi) 
Pinta-ala:  81,32 km² 
| --- | --- |
Asukasluku:  9 147  (2008)
Suurin kaupunki:  Formentera
Kieli:  espanja, katalaani
muokkaa - muokkaa wikitekstiä - muokkaa Wikidataa
Formentera on Espanjalle kuuluva saari Baleaareilla, Välimerellä. Se on Baleaarien eteläisin ja pienin asuttu saari, joka on samalla myös oma kuntansa. Formentera sijaitsee noin kuusi kilometriä Ibizasta etelään. Saaren asukasluku oli 9 147  vuonna 2008.
Saari tunnetaan pitkästä uimarannastaan ja nudisteistaan,[lähde? ] osalla uimarannoista on alastomuus sallittua.
Uimarantaa
Aiheesta muualla

Kuvia tai muita tiedostoja aiheesta Formentera Wikimedia Commonsissa
Saaren viralliset verkkosivut (espanjaksi)
Saaren virallinen turismisivusto (Arkistoitu – Internet Archive) (englanniksi)Tämä Eurooppaan liittyvä artikkeli on tynkä. Voit auttaa Wikipediaa laajentamalla artikkelia.
Fermin–Diracin statistiikka

Fermin–Diracin statistiikka on statistisessa fysiikassa jakaumalaki, joka kuvaa identtisten, heikosti vuorovaikuttavien fermionien energiajakaumaa termodynaamisessa tasapainotilassa. Fermionit ovat alkeishiukkasia, jotka noudattavat Paulin kieltosääntöä ja joita tämän vuoksi voi olla vain yksi samalla yksihiukkastilalla toisin kuin bosoneja, joita tämä rajoitus ei koske. Fermioneja ovat esimerkiksi protonit, neutronit ja elektronit.
Paulin kieltosäännön esitti Wolfgang Pauli vuonna 1925. Sen perusteella Enrico Fermi ja Paul Dirac johtivat seuraavana vuonna toisistaan riippumatta Fermin–Diracin jakaumalain.
Eri statistiikkojen vertailua

Statistisessa fysiikassa käytetään kolmea erilaista jakaumaa, jotka ovat:
Maxwellin-Boltzmannin statistiikka
Bosen-Einsteinin statistiikka
Fermin–Diracin statistiikka
Maxwellin–Bolzmannin statistiikkaa sovelletaan molekyyleihin klassisessa termodynamiikassa. Kvanttiteoria on kuitenkin osoittanut, ettei se sovellu minkään alkeishiukkasen energiajakauman kuvaamiseen muutoin kuin tietyissä tapauksissa likimääräisesti.
Bosen–Einsteinin statistiikka soveltuu bosoneille kuten fotoneille ja mesoneille. Fermin–Diracin statistiikka soveltuu fermioneille kuten elektroneille ja protoneille, joita Paulin kieltosäännön mukaan ei voi olla useampi kuin yksi samassa kvanttitilassa.
Sekä Maxwellin-Boltzmannin että Bosen-Einsteinin statistiikassa oletetaan, että jokaisessa energiatilassa voi olla rajoittamaton määrä hiukkasia. Bosen-Einsteinin statistiikassa oletetaan kuitenkin, toisin kuin klassisessa Maxwellin-Boltzmannin statistiikassa, ettei hiukkasia periaatteessakaan voida yksilöidä, minkä vuoksi jakaumalakia johdettaessa symmetriset alkeistapaukset muodostetaan eri tavoin. Sitä vastoin Fermin-Diracin statistiikassa otetaan huomioon, että kullakin kvanttitilalla voi samanaikaisesti olla enintään yksi hiukkanen.
Jakaumalaki

Kun sekä hiukkasten että energiatilojen lukumäärä ovat suuria lukuja, hiukkasten todennäköinen lukumäärä energiatilassa i on Fermin–Diracin statistiikassa:
missä  \varepsilon _{i}>\mu  ja:
Energiatilan degeneraatiolla tarkoitetaan niiden kvanttitilojen lukumäärää, joissa hiukkasella on tietty määrä energiaa. Paulin kieltosäännöstä seuraa, että tämä on samalla suurin määrä hiukkasia, joilla voi samanaikaisesti olla tietty määrä energiaa.
Jos  \varepsilon _{i}-\mu  on paljon pienempi kuin  kT, tämä voidaan pyöristää muotoon
mikä on sama kuin Maxwellin–Boltzmannin jakaumalaki.
Eri energiatilojen täyttöaste. Korkeammassa lämpötilassa T käyrä on loivempi, ja  {\bar {n}}=0.5  kun  \epsilon \; =  \mu \;.
Vaikka kaaviosta ei käy ilmi,   \mu  alenee lämpötilan T noustessa T.
Energian  \epsilon >\mu \  riippuvuus lämpötilasta T.
Fermin–Diracin jakaumalain johtaminen

Oletetaan, että on olemassa joukko energiatasoja, jotka on merkitty indeksinumeroilla
 \displaystyle i. Kunkin energiatilan energia on  \displaystyle \varepsilon _{i}, ja siinä on  
 \displaystyle n_{i} hiukkasta. Oletetaan edelleen, että kukin tila jakautuu vielä 
 \displaystyle g_{i}
erilliseen alatasoon, joista jokaisella on yhtä suuri energia mutta jotka jollakin muulla tavalla eroavat toisistaan. Näillä eri alatasoilla olevilla hiukkasilla voi esimerkiksi olla eri suuri liikemäärä mutta sama määrä energiaa. Tasoon  \displaystyle i liittyvien tilojen lukumäärää  
 \displaystyle g_{i} sanotaan tämän energiatason "degeneraatioksi". Kullakin tällaisella alatasolla voi olla vain yksi hiukkanen.
Olkoon  \displaystyle w(n,g) niiden tapojen lukumäärä, joilla  \displaystyle n hiukkasta voidaan sijoittaa näille yhteensä 
 \displaystyle g energiatason alatasolle. Kun hiukkasia voi olla vain yksi kullakin alatasolla, tällaisia tapoja on yhtä monta kuin g-alkioisella joukolla in n-alkoisia osajoukkoja eli
Niinpä niiden tapojen lukumäärä, joilla hiukkaset voivat jakautua eri energiatasojen kesken, saadaan kertomalla eri energiatasoja vastaavat lukumäärät keskenään:
kun oletetaan, että  g_{i}\gg 1.
Systeemi on termodynaamisessa tasapainotilassa, kun W:llä on suurin mahdollinen arvo. Tämä vastaa jakaumaa, jonka todennäköisyys on suurin. Jos oletetaan, että hiukkasten kokonaismäärä ja yhteenlaskettu energia tunnetaan, suureet
 \displaystyle W ja  \displaystyle \ln(W) saavat maksiminsa samalla 
 \displaystyle N_{i}:n arvolla, joista se on matemaattisesti helpompi johtaa jälkimmäiselle. Voidaan rajoittua ratkaisuihin, jotka saadaan Lagrangen kertoimien avulla:
Jos oletetaan, että  g_{i} on hyvin suuri luku, voidaan kertomalle laskea likiarvo Stirlingin kaavalla:
\left(\ln(x!)\approx x\ln(x)-x\right),
jolloin saadaan
Tämän maksimi saadaan ottamalla siitä derivaatta  \displaystyle n_{i}:n suhteen ja etsimällä derivaatalle nollakohta. Tällöin saadaan Fermin–Diracin statistiikan mukainen lukumäärä:
Termodynamiikan avulla voidaan osoittaa, että tässä kaavassa esiintyvät parametrit  \alpha  ja  \beta  vastaavat systeemiin liittyviä fysikaalisia suureita seuraavasti:
\displaystyle \alpha =-{\frac {\mu }{kT}} ja 

 \displaystyle \beta ={\frac {1}{kT}},
missä  \displaystyle k on Boltzmannin vakio,   \displaystyle T absoluuttinen lämpötila ja  \mu  systeemin kemiallinen potentiaali. Näin ollen kaava voidaan lopulta kirjoittaa muotoon
Fabienne Serrat

| Mitalit | Mitalit | Mitalit |  |
| --- | --- | --- | --- |
|  Fabienne Serrat |  Fabienne Serrat |  Fabienne Serrat |  |
Maa:   Ranska
Naisten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | St. Moritz 1974 | Suurpujottelu |  |
|  Kultaa | St. Moritz 1974 | Alppiyhdistetty |  |
|  Pronssia | Garmisch-Partenkirchen 1978 | Alppiyhdistetty |  |
Fabienne Serrat (s. 5. heinäkuuta 1956 Le Bourg-d'Oisans) on ranskalainen entinen alppihiihtäjä.
Serrat kilpaili maailmancupissa vuosina 1972–1984. Hän voitti kolme osakilpailua, joista yhden suurpujottelussa ja kaksi pujottelussa. Serrat oli suurpujottelun maailmancupissa toinen kausilla 1973–1974 ja 1974–1975 ja pujottelun maailmancupissa kolmas kausilla 1973–1974 ja 1977–1978. Hän sijoittui maailmancupin kokonaiskilpailussa kymmenen parhaan joukkoon kahdeksan kertaa ja oli parhaimmillaan neljäs.
Serrat osallistui MM-kisoihin ensimmäistä kertaa vuonna 1974. Tuolloin hän voitti sekä suurpujottelun että alppiyhdistetyn, jonka lisäksi hän oli pujottelussa neljäs ja syöksylaskussa kymmenes. Serrat kilpaili Innsbruckin olympialaisissa 1976 syöksyssä ja pujottelussa, mutta keskeytti pujottelun ja oli syöksylaskussa vasta kahdeskymmenesensimmäinen. Hän sai alppiyhdistetystä pronssia vuoden 1978 MM-kisoissa ja oli samoissa kilpailuissa pujottelussa viides ja suurpujottelussa kuudes. Serrat saalisti uransa parhaan olympiasijoituksen vuonna 1980, kun hän sijoittui neljänneksi suurpujottelussa jäätyään vain sadasosan päähän pronssimitalin saaneesta Perrine Pelenistä. Serrat osallistui samoissa olympialaisissa myös pujotteluun, mutta joutui keskeyttämään sen. Hän osallistui MM-kilpailuihin viimeistä kertaa vuonna 1982, jolloin hän oli suurpujottelussa kymmenes ja pujottelussa viides. Serrat oli mukana vielä Sarajevon olympialaisissa 1984, joissa hän keskeytti suurpujottelun toisella kierroksella.
Serrat on naimisissa sveitsiläisen alppihiihtäjä Peter Lüscherin kanssa.
Five Star

| Five Star |
| --- | --- |

Tiedot
Toiminnassa:  1984–1994, 2001–2002, 2012–
Tyylilaji:  pop, rhythm and blues
Kotipaikka:  Essex, Englanti, Yhdistynyt kuningaskunta
Laulukieli:  englanti
Levy-yhtiö:  Epic, RCA, Tent
Infobox OKNimi-testi OK: 
Five Star (tyylitellään myös 5 Star) on brittiläinen popmusiikkia ja rhythm and bluesia tuottava ryhmä, joka perustettiin vuonna 1984. Yhtye koostuu sisaruksista Stedmanista, Lorrainesta, Denisestä, Doriksesta ja Delroy Pearsonista. Vuosien 1985 ja 1988 välillä Five Starilla oli neljä top 20 -albumia ja 15 top 40 -singleä Britanniassa, mukaan lukien top 10 -hitit ”System Addict” (1986), ”Can’t Wait Another Minute” (1986), ”Find the Time” (1986), ”Rain or Shine” (1986), ”Stay Out of My Life” (1987) ja ”The Slightest Touch” (1987). He voittivat vuoden 1987 Brit Award -palkinnon kategoriassa Best British Group.
Jäsenet

Denise Pearson – päälaulaja, lauluntekijä (1984–1994, 2001–2002, 2012–)
Doris Pearson – laulaja, koreografi (1984–1994, 2001–2002, 2012–)
Lorraine Pearson – laulaja, lauluntekijä (1984–1994, 2001–2002, 2012–2013)
Stedman Pearson – laulaja, pukusuunnittelija (1984–1994, 2001–2002, 2012–)
Delroy Pearson – laulaja, lauluntekijä, tuottaja (1984–1994, 2001–2002, 2012–)
Diskografia > Studioalbumit

Luxury of Life (1985)
Silk and Steel (1986)
Between the Lines (1987)
Rock the World (1988)
Five Star (1990)
Shine (1991)
Heart and Soul (1995)
Eclipse (2001)
Fabienne Reuteler

| Mitalit> Maa:   Sveitsi.Naisten lumilautailu. Olympialaiset  | Mitalit> Maa:   Sveitsi.Naisten lumilautailu. Olympialaiset  | Mitalit> Maa:   Sveitsi.Naisten lumilautailu. Olympialaiset  | Maa:   Sveitsi> Naisten lumilautailu. |
| --- | --- | --- | --- |
|  Pronssia | Salt Lake City 2002 | half-pipe |  |
| MM-kilpailut  | MM-kilpailut  | MM-kilpailut  |  |
|  Pronssia | Kreischberg 2003 | half-pipe |  |
Fabienne Reuteler (2. syyskuuta 1979 Uster, Zürichin kantoni, Sveitsi) on sveitsiläinen lumilautailija. Hän saavutti Salt Lake Cityn olympialaisissa vuonna 2002 pronssimitalin lumikourussa.
Fritz Hjertzell

Fritz Hjertzell (17. maaliskuuta 1850 Tukholma, Ruotsi – 23. toukokuuta 1904 Brooklyn, New York, Yhdysvallat) oli ruotsalais-suomalainen valokuvaaja. Hjertzell opiskeli kuvaajaksi ulkomailla. Hän toimi C. A. Hårdhin kanssa ja piti omaa kuvaamoa. Hänen töitään on muun muassa Museoviraston historian kuva-arkistossa sekä Helsingin kaupunginmuseossa.
Fritz Hirn

David Fredrik (Fritz) Hirn (13. toukokuuta 1834 Mäntyharju – 16. joulukuuta 1910 Helsinki) oli suomalainen kuurojen opettaja, kuurojen yhdistystoiminnan alullepanija ja viittomakielen kehittäjä.
Hirnin vanhemmat olivat maanmittari Anders Fredrik Hirn (1799–1885) ja Sofia Vilhelmina Godenhjelm (1802–1886). Varakkaaseen virkamiesperheeseen syntynyt Fritz Hirn menetti kuulonsa nelivuotiaana sairastamansa tulirokon seurauksena. Hän oli Carl Oscar Malmin yksityisoppilaana vuodesta 1846 alkaen ja myöhemmin hän kävi Malmin Porvooseen perustamaa kuuroille tarkoitettua yksityiskoulua. Hän toimi sitten kartanpiirtäjänä maanmittauskonttorissa ja vuodesta 1862 alkaen ateljeevalokuvaajana. Vuonna 1863 Hirn tuli Malmin jälkeen opettajaksi Turun kuurojenkouluun. Hän oli opettajana vuoteen 1898 saakka jolloin hän jäi eläkkeelle ja muutti vaimonsa kanssa Turusta Helsinkiin.
Hirn teki aloitteen Turun kuurojenyhdistyksen perustamisesta 1886 ja hän oli mukana perustamassa vuonna 1905 Kuurojen Liittoa. Hirn perusti lisäksi ensimmäisen kuurojen lastentarhan Helsinkiin vuonna 1904 ja hän osallistui Suomen ensimmäisen viittomakielen kuvasanakirjan tekemiseen yhdessä poikansa Julius Hirnin kanssa. He ehtivät saada valmiiksi 344 kuvausta suunnitellusta tuhannesta viittomasta. Kuurojen liito julkaisi 1910–1916 Suomen ensimmäisen viittomakielen sanakirjan Kuuromykkäin viittomakieli Suomessa I–III.
Fritz Hirn oli naimisissa vuodesta 1863 Maria Lovisa Klingenbergin (1840–1923) kanssa, joka myös oli kuuro. Heillä oli viisi lasta joista kaksi, tytär Julia Maria Sofia (s. 1864) ja poika David Julius (s. 1868), eli aikuisikään.
Fabio Baldato

| Fabio Baldato |
| --- | --- |

Henkilötiedot
Syntynyt: 13. kesäkuuta 1968 (ikä 56)
Kansalaisuus:   Italia
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  kirimies, klassikkojen erikoismies
Ura
Ammattilaisjoukkue(et)
1991   1992–1994   1995–1997   1998   1999   2000–2002  2003–2004   2005 2006   2007–2008:  Del Tongo - MG Boys   GB - MG Maglificio   MG Maglificio - Technogym   Riso Scotti - MG Maglificio   Ballan-Alessio   Fassa Bortolo   Alessio   Fassa Bortolo Tenax   Lampre-Fondital
Suurimmat voitot
 Italian ympäriajo, 4 etappia Ranskan ympäriajo, 2 etappia Espanjan ympäriajo, 2 etappia Rund um den Henninger Turm 1998 
 Tiedot päivitetty: 6. tammikuuta 2009 
Fabio Baldato (s. 13. kesäkuuta 1968 Lonigo, Vicenzan maakunta, Italia) on entinen italialainen maantiepyöräilijä. Hän oli viimeisenä ammattilaisvuonnaan 2008 vanhin ProTour-tallia edustanut pyöräilijä.
Baldato on voittanut etappeja Ranskan, Italian ja Espanjan ympäriajoissa. Vuonna 1998 hän voitti Rund um den Henninger Turm -klassikon. Pyöräilyn monumenteissa hän on sijoittunut toiseksi Pariisi–Roubaix'ssa 1994, Flanderin ympäriajossa 1995 ja 1996 sekä Milano–San Remossa 2000.
Baldaton 18 kautta kestänyt ammattilaisura päättyi vuonna 2008 hieman epäonnisesti elokuisen Eneco Tourin viimeisellä etapilla sattuneeseen kaatumiseen, jossa hän mursi solisluunsa ja lonkkansa. Hänen oli tarkoitus lopettaa uransa joka tapauksessa kauden 2008 jälkeen, mutta hieman tyylikkäämmällä tavalla.
Fritz Hünenberger

| Mitalit | Mitalit | Mitalit |  |
| --- | --- | --- | --- |
|  Fritz Hünenberger vuonna 1924. |  Fritz Hünenberger vuonna 1924. |  Fritz Hünenberger vuonna 1924. |  |
Maa:   Sveitsi
Miesten painonnosto
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | 82,5 kg |  |
|  Hopeaa | Pariisi 1924 | 82,5 kg |  |
Friedrich "Fritz" Hünenberger (14. maaliskuuta 1897 – 30. elokuuta 1976) oli sveitsiläinen painonnostaja ja olympiamitalisti.
Hünenberger teki vuosina 1918 ja 1919 kaksi painoluokkansa maailmanennätystä, yhden tempauksessa ja toisen yhteistuloksessa. Hän sai Antwerpenin olympialaisissa 1920 alle 82,5-kiloisten sarjassa hopeaa ja toisti suorituksen Pariisin kisoissa 1924. Hünenberger teki vuoden 1924 olympialaisissa yhden käden työnnön maailmanennätyksen 107,5 kiloa ja nosti kisassa myös viisi kiloa enemmän, mutta jälkimmäinen suoritus hylättiin.
Francis John Mugavero

Francis John Mugavero (8. kesäkuuta 1914 Brooklyn – 12. heinäkuuta 1991 East Hampton) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 18. toukokuuta 1940 ja nimitettiin saman hiippakunnan johtoon 15. heinäkuuta 1968. Piispaksi vihkiminen seurasi 12. syyskuuta. Pääkonsekraattorina toimi Luigi Raimondi, jota avustivat Terence James Cooke ja John Joseph Boardman.
Mugavero jäi eläkkeelle 20. helmikuuta 1990.
Mugavero oli liberaalin maineessa, mutta pysyi myös uskollisena Vatikaanille. Hänen taustansa oli hyväntekeväisyystyössä, ja hän johti Catholic Charitiesin toimistoa Brooklynissa ennen piispaksi nimittämistään. Hän kuoli 77-vuotiaana sydänkohtaukseen ollessaan lomailemassa Long Islandin East Hamptonissa.
Fredrika Wetterhoff

Fredrika Wetterhoff, valokuva: K. E. Ståhlberg.
Fredrika Sofia Wetterhoff (14. tammikuuta 1844 Helsinki – 14. huhtikuuta 1905 Hämeenlinna) oli suomalainen pedagogi, joka vuonna 1885 perusti nimeään kantavan ompelu- ja kudontakoulun, ”Työkoulun”, joka myöhemmin sai nimekseen Fredrika Wetterhoffin kotiteollisuusopettajaopisto ja liitettiin lopulta Hämeen ammattikorkeakouluun.
Fredrika Wetterhoff vietti lapsuutensa Inkalan kartanossa Hattulassa, jonne perheen isä, laamanni Georg Adolf Wetterhoff ja äiti Sofia Juliana Karolina Stjernvall veivät perheensä Krimin sodan aikana. Fredrika Wetterhoff toimi kotiopettajana Kuljun kartanossa, opiskeli suomen kielen ja kiinnostui kansakoulun perustamisesta Hattulaan. 1872 perhe muutti Hämeenlinnaan, mutta Fredrika Wetterhoff lähti Pariisiin opiskelemaan. Myöhemmin Tukholmassa opiskellessaan hän tutustui naisasianaisiin ja työväestön sivistysharrastuksiin ja sai herätteen ryhtyä kehittämään koulutusta kansannaisille. Tästä sai alkunsa idea käsityökoulusta, joka syntyi 1885. Wetterhoff testamenttasi omaisuutensa koululle. Fredrika Wetterhoff -säätiö toimii nykyisin itsenäisenä, ja sen tehtävänä on löytää kotiteollisuudelle uusia, nykyaikaan sopivia toimintamuotoja ja tuotteita.
Wetterhoffin sisaruksia olivat voimisteluopettaja Mathilda Asp, kirjailija Onni Wetterhoff ja toimittaja, kirjailija Karl Gustaf Wetterhoff.
Aiheesta muualla

Wetterhoff-säätiö (Arkistoitu – Internet Archive)
Francis Hong Yong-ho

Francis Hong Yong-ho
Francis Hong Yong-ho (12. lokakuuta 1906 – julistettu kuolleeksi kesäkuussa 2013) oli pohjoiskorealainen roomalaiskatolinen piispa. Hänet vihittiin papiksi 25. toukokuuta 1933 ja nimitettiin Pjongjangin apostoliseksi vikaariksi sekä Auzian titulaaripiispaksi 24. maaliskuuta 1944. Piispaksi vihkiminen seurasi 29. kesäkuuta. Pääkonsekraattorina toimi Boniface Sauer, jota avustivat Ireneus Hayasaka Kyubei ja Paul Marie Kinam Ro.
Korean sodan jälkeen pohjoisen puolelle jääneiden katolisten pappien tai munkkien ja nunnien kohtalo ei ole selvillä. Tästä huolimatta Pjongjang korotettiin 10. maaliskuuta 1962 hiippakunnaksi virallisena johtajanaan Hong Yong-ho. Hiippakunnan apostolinen hallinto on annettu eteläkorealaisille. Pohjois-Korean näkemyksen mukaan maassa on edelleen noin 4 000 katolilaista.
Vatikaanin kirkko julisti Yong-hon kuolleeksi kesäkuussa 2013.
Fredrika Runebergin stipendi

Fredrika Runeberg.
Fredrika Runebergin stipendi on suomenruotsalainen palkinto, joka jaetaan vuosittain ansioituneille henkilöille "yhteiskunnallisesta äidillisyydestä" Fredrika Runebergin hengessä.
Fredrika Runeberg -stipendiä ei voi hakea, vaan vastaanottajan valitsee stipendikomitea, johon kuuluu edustajia Svenska Kvinnoförbundetista, Finlands svenska Marthaförbundista, Svenska folkskolans vänneristä ja Svenska kulturfondenista. Stipendin on perustannut 1986 Karin Allardt Ekelund Fredrika Runebergin ja hänen yhteiskunnallisen äidillisyytensä muistamiseksi. Se jaetaan vuosittain Fredrika Runebergin syntymäpäivänä 2. syyskuuta.